b'\n_START_ARTICLE_\nKazys Vytautas Trainys\n_START_SECTION_\nBiografija\n_START_PARAGRAPH_\n1949 m. baig\xc4\x97 Mod\xc5\xbei\xc5\xabn\xc5\xb3 pradin\xc4\x99 mokykl\xc4\x85. 1957 m. baig\xc4\x97 \xc5\xa0ven\xc4\x8dioni\xc5\xb3 Zigmo \xc5\xbdemai\xc4\x8dio gimnazij\xc4\x85. 1963 m. baig\xc4\x97 Lietuvos veterinarijos akademij\xc4\x85, \xc4\xafgijo veterinarijos gydytojo specialyb\xc4\x99._NEWLINE_1963\xe2\x80\x931964 m. Lietuvos veterinarijos akademijos Anatomijos ir histologijos katedros asistentas. 1964\xe2\x80\x931967 m. Maskvoje I. Skriabino veterinarijos akdemijoje, Veterinarijos akademijos aspirantas. Nuo 1967 m. Lietuvos veterinarijos akademijoje d\xc4\x97st\xc4\x97 zoologij\xc4\x85, ekologij\xc4\x85._NEWLINE_1968 m. Lietuvos \xc5\xbeem\xc4\x97s \xc5\xabkio akademijoje (dab. universitetas) apgyn\xc4\x97 biologijos moksl\xc5\xb3 kandidato disertacij\xc4\x85 \xe2\x80\x9eHistocheminiai ir elektronomikroskopiniai vi\xc5\xa1t\xc5\xb3 kiau\xc5\xa1intakio epitelio l\xc4\x85steli\xc5\xb3 tyrimai \xc4\xafvairiose lytinio ciklo faz\xc4\x97se\xe2\x80\x9c. 1968\xe2\x80\x931971 m. Lietuvos veterinarijos akademijos Zoologijos, botanikos, darvinizmo katedros docentas._NEWLINE_1971\xe2\x80\x931979 m. Zooin\xc5\xbeinerijos (dab. Gyvulininkyst\xc4\x97s technologijos) fakulteto dekanas. 1972 m. K. Trainiui suteiktas docento mokslinis vardas. 1991\xe2\x80\x932003 m. \xe2\x80\x93 Biologijos katedros ved\xc4\x97jas. 1993 \xe2\x80\x93 2009 m. \xe2\x80\x93 d\xc4\x97st\xc4\x97 etologijos kurs\xc4\x85. 1993 m. \xe2\x80\x93 nostrifikuotas daktaru (gamtos mokslai)._NEWLINE_1990 m. \xe2\x80\x93 suteiktas profesoriaus pedagoginis mokslo vardas. 2008 m. \xe2\x80\x93 apdovanotas Ordinu "U\xc5\xbe nuopelnus Lietuvai" Riterio kry\xc5\xbeiumi._NEWLINE_Palaidotas Kaune Petra\xc5\xa1i\xc5\xabn\xc5\xb3 kapin\xc4\x97se.\n_START_SECTION_\nVisuomeninis darbas\n_START_PARAGRAPH_\nNuo 1970 iki 1990 met\xc5\xb3 Lietuvos gamtos apsaugos draugijos Kauno skyriaus prezidiumo narys ir Faunos apsaugos sekcijos pirmininkas, Lietuvos gamtos apsaugos \xc5\xbeym\xc5\xabnas, LVA gamtos apsaugos organizacijos ilgametis pirmininkas (1974\xe2\x80\x931975 m._NEWLINE_\xc5\xa0i organizacija talkino kuriant Lietuvos nacionalin\xc4\xaf park\xc4\x85 (dabar Auk\xc5\xa1taitijos NP), 1990 m. aktyviai dalyvavo atkuriant Lietuvos gyv\xc5\xabn\xc5\xb3 globos draugij\xc4\x85 ir \xc5\xa1e\xc5\xa1erius metus jai vadovavo (1993 m. \xc5\xa1i draugija buvo priimta \xc4\xaf Pasaulin\xc4\x99 gyv\xc5\xabn\xc5\xb3 globos draugij\xc4\x85 (WSPA)._NEWLINE_Nuo 1993 m. buvo Pasaulin\xc4\x97s gyv\xc5\xabn\xc5\xb3 globos draugijos (WSPA) tarybos narys ir direktorius \xe2\x80\x93 patar\xc4\x97jas Lietuvai bei Pasaulin\xc4\x97s taikomosios etologijos draugijos (ISAE) narys. Publikavo apie 20 mokslini\xc5\xb3 ir apie 180 populiari\xc5\xb3 straipsni\xc5\xb3, mokymo priemoni\xc5\xb3. Skait\xc4\x97 moksl. prane\xc5\xa1imus Anglijoje apie faunos glob\xc4\x85 Lietuvoje.'